Biella Nuei

Biella Nuei (es a dire en occitan "vièlha nuèch/nuèit" en referéncia a la darrièra nuèch de l'an) es un grop de musica folk aragonés. Espeliguèt dins lo decenni dels ans 1980 a partir d'una còla de joves qu'avián un interès fòrt per la musica populara aragonesa. Durant las primièras annadas posan son inspiracion essencialament dins las rasics de la tradicion musicala aragonesa e construsisson d'instruments tipics d'Aragon coma per exemple la gaitas de boto, lo chicotens e la donzaina entre d'autres. 

Son primièr disc foguèt Las Aves y las Flores (en aragonés As aus y as flors) que sortiguèt en 1994. Dins lo segond disc, Solombra (1998) s'introdusiguèt mai de percussions e de melodias de gaita de boto. Puèi en 2006 publiquèron Sol d'ibierno, que s'i barrejan las rasics aragonesas e andalosinas. A l'encòp an fach un trabalh considerable de reculhida del patrimòni oral e musical d'Aragon qu'es estat publicat en libre-disques. Son darrièr disc Romper el muro, sortit en 2011, s'es creat en collaboracion amb maites musicians berbèrs.

An fach de concèrts dins los festivals mai importants de musica folk, dempuèi lo Pirineos Sud de Lanuza  (PIR) o a Castiello de l'Aínsa en Aragon, fins als festivals occitans de Gavarnia, Tolosa, Tarba, Pau e Auloron, en passar per Israel (Tel-Aviv), Catalonha (Fièra de Manresa, Barcelona, Mercat de Vic o Olot), Galícia (Lugo, Riotorto e Santiago), Castelha (Valhadolid, Burgos, Cuenca, Zamora, Guadalajara o Paléncia) e lo País Valencian (Dènia e Morvedre) entre fòrça endreches mai.

Un nombre important de sos membres son professors de l'Escòla Municipala de Musica e de Dança de Saragossa e tanben collabòran amb d'autras entitats coma l'Asociación de Gaiters d'Aragón. 

Discografia
Disques d'estudi
Las Aves y las Flores (1994)
Solombra (1998)
Sol d'ibierno (2006)
Romper el muro (2011)

Collaboracions
Xacobeo 93 (1993)
A Ixena (Ligallo de Fablans, 1995)
Naciones Celtas II (1998)
Folc (Fièra de Manresa, 2000)
El latido de la memoria (Amnistia Internacionala, 2000)

Archiu de tradicion orala
Monegros, música tradicional de Aragón (1990)
Camilo, dulzainero de Las Parras de Castellote (1992)
Dulzaineros de Alcañiz (1994)
Archivo de Tradición Oral I, Las Cinco Villas (1994)
Archivo Sonoro de la Jota Aragonesa (1998)
Archivo de Tradición Oral II, El Moncayo (2000)
Monegros (2000)
Alan Lomax en Aragón (2000)
La memoria de los hombres-libro. Guia de la Cultura Popular del Rio Martín (2002)

 Ligams extèrnes 
 Pagina oficiala

Categoria:Grop de musica folk
Categoria:Musica en aragonés
Categoria:Grop de musica aragonés